CELEX: 62019CN0438
Language: da
Date: 2019-06-11 00:00:00
Title: Sag C-438/19: Anmodning om præjudiciel afgørelse indgivet af Oberlandesgericht Düsseldorf (Tyskland) den 11. juni 2019 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. mod Frontline Digital GmbH

30.9.2019   
            
            
               DA
            
            
               Den Europæiske Unions Tidende
            
            
               C 328/10
            
         
      Anmodning om præjudiciel afgørelse indgivet af Oberlandesgericht Düsseldorf (Tyskland) den 11. juni 2019 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. mod Frontline Digital GmbH
      (Sag C-438/19)
      (2019/C 328/11)
      Processprog: tysk
      
         Den forelæggende ret
      
      Oberlandesgericht Düsseldorf
      
         Parter i hovedsagen
      
      
         Sagsøger: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      
         Sagsøgt: Frontline Digital GmbH
      
         Præjudicielle spørgsmål
      
      
                  1)
               
               
                  Leveres der digitalt indhold som omhandlet i artikel 16, litra m), i direktiv 2011/83/EU (1) til forbrugeren i forbindelse med aftaler om fjernsalg, når denne indgår en aftale med en erhvervsdrivende om deltagelse på en internetbaseret »kontaktplatform«?
               
            
                  2)
               
               
                  Såfremt det første spørgsmål skal besvares bekræftende:
                  Fører den erhvervsdrivendes påbegyndelse af levering af digitalt indhold til forbrugeren også til, at forbrugerens fortrydelsesret bortfalder i henhold til direktivets artikel 16, litra m), såfremt den erhvervsdrivende i strid med direktivets artikel 8, stk. 7, ikke forinden har fremsendt en bekræftelse af aftalens indgåelse med de deri nævnte oplysninger til forbrugeren?
                  Såfremt forbrugerens fortrydelsesret i dette tilfælde stadig består:
                  
                               
                           
                           
                              Skal forbrugeren forinden gives oplysninger herom i henhold til direktivets artikel 6, stk. 1, litra k)?
                           
                        
            
         (1)  Europa-Parlamentets og Rådets direktiv 2011/83/EU af 25.10.2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF (EUT 2011, L 304, s. 64).